27/05/2022 | Administración LocalMunicipal
Cambre
Aprobación definitiva da modificación da Odenanza fiscal núm.5, reguladora do imposto sobre o incremento de valor dos terreos de natureza urbana

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLFL), o Pleno da corporación do concello de Cambre, en sesión ordinaria do 31 de marzo do 2022, acordou aprobar provisionalmente a modificación da Ordenanza fiscal núm.5, reguladora do imposto sobre o incremento de valor dos terreos de natureza urbana. Durante o período de exposición ao público non se formularon reclamacións, elevándose a definitivo o acordo provisional adoptado relativo á modificación da ordenanza fiscal núm.5, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Lexislativo 2/2004, do 5 de marzo, contra dito acordo poderase interpoñer recurso contencioso-administrativo, no prazo de dous meses, contados dende o día seguinte ao da publicación deste acordo no Boletín Oficial da Provincia, sen prexuízo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da ordenanza fiscal núm.5 modificada é o que se transcribe a seguir: «ORDENANZA FISCAL REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA Artigo 1.º.–Fundamento. De conformidade co disposto nos artigos 15.1 e 59.2 do Real decreto lexislativo 2/2004, do 5 de marzo, establécese o imposto sobre o incremento de valor dos terreos de natureza urbana, que se esixirá consonte ao disposto en dita lei e na presente ordenanza fiscal, ditada ao amparo do establecido no artigo 106 da Lei 7/1985, do 2 de abril, reguladora das bases do réxime local. Artigo 2.º.–Feito impoñible. Constitúe o feito impoñible do imposto, o incremento de valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os referidos terreos. Artigo 3.º.–Actos suxeitos e non suxeitos ao imposto.1. Estará suxeito a este imposto o incremento de valor que experimenten os terreos que deban ter a consideración de urbanos a efectos do Imposto sobre Bens Inmobles (IBI) con independencia de que estean contemplados como tales no Catastro ou no padrón do IBI. En consecuencia, estará suxeito o incremento de valor que experimenten os terreos cualificados como urbanos segundo o disposto no artigo 7.2 do RDL 1/2004, do 5 de marzo, polo que se aproba o texto refundido da Lei do Catastro Inmobiliario.2. Estará así mesmo suxeito a este imposto o incremento de valor que experimenten os terreos integrados en inmobles de características especiais a efecto do IBI. En consecuencia, estará suxeito o incremento de valor que experimenten os terreos cualificados como de características especiais segundo o disposto no artigo 8 do RDL 1/2004, do 5 de marzo, polo que se aproba o texto refundido da Lei do Catastro Inmobiliario.3. Non está suxeito a este imposto: a) O incremento de valor que experimenten os terreos que teñan a consideración de rústicos a efectos do imposto sobre bens inmobles. b) As achegas de bens e dereitos realizadas polos cónxuxes á sociedade conxugal, adxudicacións que ao seu favor e en pago de elas se verifiquen e transmisións que se fagan aos cónxuxes en pago dos seus haberes comúns. Tampouco as transmisións de bens inmobles entre cónxuxes ou a favor dos fillos, como consecuencia do cumprimento de sentencias nos casos de nulidade, separación ou divorcio matrimonial, sexa cal sexa o réxime económico matrimonial. Así mesmo, non se produce suxeición ao imposto nos supostos de transmisións de inmobles a título lucrativo en beneficio das fillas, fillos, menores ou persoas con discapacidade suxeitas a patria potestade, tutela ou con medidas de apoio para o adecuado exercicio da súa capacidade xurídica, cuxo exercicio se levara a cabo polas mulleres falecidas como consecuencia de violencia contra a muller, nos termos en que se defina pola lei ou polos instrumentos internacionais ratificados por España, cando estas transmisións lucrativas traigan causa do referido falecemento. c) As achegas ou transmisións de ben inmobles efectuadas á Sociedade de Xestión de Activos Procedentes da Reestructuración Bancaria, S. A., así como as achegas ou transmisións realizadas pola mesma, nos termos regulados no artigo 104.4 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de Facendas Locais. d) As transmisións de terreos respecto dos cales o suxeito pasivo do imposto acredite a inexistencia de incremento de valor por diferenza entre os valores dos devanditos terreos nas datas de transmisión e adquisición. Para isto, o interesado en acreditar a inexistencia de incremento de valor deberá declarar a transmisión, así como aportar os títulos que documenten a transmisión e a adquisición, entendéndose por interesados, a estes efectos, as persoas ou entidades a que se refire o artigo 5 desta Ordenanza. Para constatar a inexistencia de incremento de valor, como valor de transmisión ou de adquisición do terreo tomarase en cada caso o maior dos seguintes valores, sen que para estes efectos poidan computarse os gastos ou tributos que graven ditas operacións: o que conste no título que documente a operación ou o comprobado, no seu caso, pola Administración tributaria. Cando se trate da transmisión dun inmoble no que haxa solo e construción, tomarase como valor do solo para estes efectos o que resulte de aplicar a proporción que represente na data de devengo do imposto o valor catastral do terreo respecto do valor catastral total e esta proporción aplicarase tanto ao valor de transmisión como, no seu caso, ao de adquisición. Se a adquisición ou a transmisión fose a título lucrativo aplicaranse as regras do parágrafo anterior tomando, no seu caso, polo primeiro dos dous valores a comparar sinalados anteriormente, o declarado no Imposto sobre Sucesións e Doazóns. Na posterior transmisión dos inmobles aos que se refire este apartado, para o cómputo do período de tempo ao longo do que se ten posto de manifesto o incremento de valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de aportacións ou transmisións de bens inmobles que resulten non suxeitas en virtude do disposto no apartado 3 b) deste artigo ou na disposición adicional segunda da Lei 27/2014, do 27 de novembro, do Imposto sobre Sociedades. Artigo 4.º. – Exencións.1. Están exentos deste imposto os incrementos de valor que se manifesten a consecuencia dos actos seguintes: a) A constitución e transmisión de calquera dereitos de servidume. b) As transmisións de bens que se atopen dentro do perímetro delimitado coma conxunto histórico-artístico, ou teñan sido declarados individualmente de interese cultural, segundo o disposto na Lei 16/1985, do 25 de xuño, do patrimonio histórico español, cando os seus propietarios ou titulares de dereitos reais acrediten que teñen realizado ao seu cargo obras de conservación, mellora e rehabilitación nos ditos inmobles. Para desfrutar desta exención deberá acreditarse a declaración individual de interese cultural mediante a invocación da norma de rango suficiente onde se conteña, ou a súa situación indubitada dentro do perímetro delimitado como Conxunto Histórico-Artístico mediante Real Decreto ou norma de rango superior. Así mesmo, acreditarase a execución de proxectos de conservación, mellora e rehabilitación debidamente autorizados, para o cal presentaranse os proxectos, as licencias e permisos preceptivos e o certificado de fin de obra correspondente. Os servicios técnicos municipais incorporarán un informe respecto da necesidade ou utilidade das obras para a conservación do Patrimonio. O suxeito pasivo deberá estar ao corrente das súas obrigas tributarias co concello respecto dos tributos que gravan o inmoble en cuestión e presentará declaración respecto de ter realizado o seu cargo ás obras. c) As transmisións realizadas por persoas físicas con ocasión da dación en pago da vivenda habitual do debedor hipotecario ou garante do mesmo, para a cancelación de débedas garantidas con hipoteca que recaia sobre a mesma, contraídas con entidades de crédito ou calquera outra entidade que, de maneira profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Para ter dereito á exención requírese que o debedor ou garante transmitinte ou calquera outro membro da súa unidade familiar non dispoña, no momento de poder evitar o alleamento da vivenda, doutros bens ou dereitos en contía suficiente para satisfacer a totalidade da débeda hipotecaria. Presumirase o cumprimento deste requisito. Non obstante, se con posterioridade se comprobase o contrario, procederase a xirar a liquidación tributaria correspondente. Para estes efectos, considerarase vivenda habitual aquela na que figurase empadroado o contribuínte de forma ininterrompida durante, polo menos, os dous anos anteriores á transmisión ou desde o momento da adquisición se devandito prazo fose inferior aos dous anos. Respecto ao concepto de unidade familiar, estarase ao disposto na Lei 35/2006, do 28 de novembro, do Imposto sobre a Renda das Persoas Físicas e de modificación parcial das leis dos Impostos sobre Sociedades, sobre a Renda de non Residentes e sobre o Patrimonio. Para estes efectos, equipararase o matrimonio coa parella de feito legalmente rexistrada.” 2. Así mesmo están exentos deste imposto os incrementos de valor correspondentes cando a condición de suxeito pasivo recaia nas seguintes persoas ou entidades: a) O Estado, as Comunidades Autónomas e as Entidades Locais ás que pertenza o Municipio, así como os seus respectivos organismos autónomos de carácter administrativo. b) O Concello de Cambre e as Entidades Locais integradas ou nas que se integre o mesmo, e os seus respectivos organismos autónomos de carácter administrativo. c) As institucións que teñan a cualificación de benéficas ou benéfico docentes. d) As entidades xestoras da Seguridade Social, e de Mutualidades de Previsión Social reguladas pola Lei 30/1995, do 8 de novembro, de ordenación e supervisión dos seguros privados. e) As persoas ou entidades a favor das cales se recoñecera a exención en tratados ou convenios internacionais. f) Os titulares de concesións administrativas reversibles, respecto dos terreos afectos ás mesmas. g) A Cruz Vermella Española. Artigo 5.º.–Suxeitos pasivos.1. É suxeito pasivo do imposto a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que adquira o terreo ou a favor da cal se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que transmita o terreo ou a favor da cal se constitúa ou transmita o dereito real de que se trate.2. Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que adquira o terreo ou a favor da cal se constitúa ou transmita o dereito real de que se trate, cando o contribuínte sexa unha persoa física non residente en España. Artigo 6.º.–Base impoñible.1. A base impoñible deste imposto está constituída polo incremento real do valor dos terreos de natureza urbana posto de manifesto no momento do devengo e experimentado ó longo dun período máximo de vinte anos. A determinación da base impoñible do imposto realizarase por un dos seguintes métodos: a) Método de estimación obxectivo: Multiplicando o valor do terreo no momento do devengo, calculado conforme se determina nos apartados seguintes, polo coeficiente que se determina no artigo 8. b) Método en función do incremento real experimentado polo terreo: Cando a instancia do suxeito pasivo, conforme ao procedemento determinado no artigo 3.3d) desta Ordenanza, se constate que o importe do incremento do valor é inferior ao do método de estimación obxectiva, tomarase como base impoñible o importe de dito incremento de valor.2. O valor do terreo no momento do devengo resultará do establecido nas seguintes regras: a) Nas transmisións de terreos de natureza urbana considérase como valor dos mesmos ao tempo de devengo deste imposto o que teñen fixados nese momento aos efectos do IBI. No obstante, cando dito valor sexa consecuencia dunha ponencia de valores que non reflexe modificacións no planeamento aprobadas con posterioridade a aprobación da citada ponencia, poderase liquidar provisionalmente este imposto conforme o mesmo. Nestes casos, na liquidación definitiva aplicarase o valor dos terreos unha vez sexa obtida conforme aos procedementos de valoración colectiva que se instrúan, referido á data do devengo. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos ao efecto nas Leis de Orzamentos Xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento do devengo do imposto non teña determinado o valor catastral en dito momento, o Concello poderá practicar a liquidación cando o referido valor catastral sexa determinado, referindo dito valor ao momento do devengo. b) Na constitución e transmisión de dereitos reais de goce, limitativos do dominio, a porcentaxe correspondente contida no artigo 8 desta ordenanza, aplicarase sobre a parte do valor definido no apartado anterior que represente, respecto do mesmo, o valor dos referidos dereitos calculado mediante a aplicación das normas fixadas a efectos do Imposto sobre Transmisións Patrimoniais e Actos Xurídicos Documentados c) Na constitución ou transmisión do dereito a elevar unha ou máis plantas sobre un edificio ou terreo, ou do dereito a realizar a construción baixo solo sen implicar a existencia dun dereito real de superficie, a porcentaxe correspondente contida no artigo 8 desta ordenanza, aplicarase sobre a parte do valor catastral que represente, respecto do mesmo, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volume das plantas a construír en voo ou en subsolo e a total superficie ou volume edificados unha vez construídas aquelas. d) Nos supostos de expropiación forzosa a porcentaxe correspondente contida no artigo 8 desta ordenanza, aplicarase sobre a parte do xustiprezo que corresponda ao valor do terreo, salvo que o valor definido no apartado 2 a) deste artigo fose inferior, caso no que prevalecerá este último sobre o xustiprezo.3. Cando se modifiquen os valores catastrais como consecuencia dun procedemento de valoración colectiva de carácter xeral, se tomará como valor do terreo o da parte correspondente, segundo o disposto no apartado 2 deste artigo, o importe que resulte de aplicar aos novos valores catastrais a redución dun 40 por cento, durante os cinco primeiros anos, salvo que os valores catastrais resultantes do procedemento de avaliación colectiva sexan inferiores aos ata entón vixentes. O valor catastral reducido en ningún caso poderá ser inferior ao valor catastral do terreo antes do procedemento de valoración colectiva. Artigo 7.º.–Período de xeración do incremento. O período de xeración do incremento de valor será o número de anos ao longo dos cales se manifeste o incremento Nos suposto de non subxección, salvo que por lei se indique outra cousa, para o cálculo do período de xeración do incremento de valor posto de manifesto nunha posterior transmisión do terreo, tomarase como data de adquisición, aos efectos mencionados, aquela na que tivo lugar o anterior devengo do imposto. Para determinar o número de anos ao longo dos cales se puxo de manifesto o incremento de valor, só se considerarán os anos completos que integren devandito período, sen que a tales efectos poidan considerarse as fraccións de ano. No caso de que o período de xeración sexa inferior a un ano, prorratearase o coeficiente anual tendo en conta o número de meses completos, é dicir, sen ter en conta as fraccións de mes. Artigo 8.º.–Coeficientes. Para determinar a base impoñible a que se refire o artigo 6.1. a), aplicarase sobre o valor do terreo no momento do devengo, determinado conforme o disposto no artigo 6.2 desta ordenanza, os coeficientes máximos establecidos cada ano por norma de rango legal, tal como dispón o artigo 107.4 do TRLRFL. Artigo 9.º.–Cota tributaria.1. A cota integra do imposto será a que resulte de aplicarlle á base impoñible o tipo do 22 por cento.2. A cota líquida será o resultado de aplicar sobre a cota íntegra, no seu caso, a bonificación seguinte: Gozarán dunha bonificación do 75 por cento na cota do imposto, as transmisións de terreos ou a transmisión e constitución de dereitos reais de goce limitativos do dominio, realizadas a título lucrativo, por causa de morte a favor dos descendentes e adoptados de primeiro grao, os cónxuxes e os ascendentes e adoptantes de primeiro grao, cando o ben ou dereito obxecto da transmisión fose a vivenda habitual do causante á data do devengo do imposto e, polo menos, durante os dous últimos anos, o que se acreditará cun certificado de empadroamento. Aos efectos do desfrute da bonificación, equipararase ao cónxuxe a quen houbera convivido co causante, con análoga relación de afectividade, a lo menos durante un ano, e acredite a súa inscrición no rexistro de unións de parellas de feito en virtude de certificado expedido ao efecto. Para gozar desta bonificación será preciso que o sucesor manteña a adquisición durante os catro anos seguintes ao devengo deste imposto. De non cumprirse este requisito de permanencia, procederá o ingreso do importe da bonificación aplicada cos correspondentes xuros de demora. O suxeito pasivo realizará este ingreso complementario polo procedemento de autoliquidación no prazo dun mes contado dende a transmisión que orixina a perda da bonificación. A bonificación terá carácter rogado, pudendo solicitarse dende a data de devengo do imposto ata a finalización do prazo de declaración-liquidación do mesmo. As solicitudes presentadas dentro deste prazo, de non ser resoltas nun mes dende a súa presentación, entenderanse concedidas por silencio administrativo. Artigo 10.º.–Devengo.1. O imposto se devenga: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmitan calquera dereito real de goce limitativo do dominio, na data en que teña lugar a constitución ou transmisión.2. Para os efectos do disposto no número anterior, considerarase como data da transmisión: a) Nos actos ou contratos entre vivos, a do outorgamento do documento público e, cando se trate de documentos privados, a da súa incorporación ou inscrición nun rexistro público ou a da súa entrega a un funcionario público por razón do seu cargo. b) Nas transmisións por causa de morte, a do falecemento do causante. Artigo 11.º.–Devolución.1. Cando se declare ou se recoñeza xudicial ou administrativamente por resolución firme que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle producise efectos lucrativos e reclame a devolución no prazo de cinco anos dende que a resolución quedou firme. Enténdese que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1.295 do Código Civil. Aínda que o acto ou contrato non producira efectos lucrativos, se a rescisión ou resolución se declarara por incumprimento das obrigas do suxeito pasivo do imposto, non dará lugar á ningunha devolución.2. Se o contrato queda sen efecto por mutuo acordo das partes contratantes non se producirá a devolución da cota satisfeita e considerarase como acto novo suxeito a tributación. Como tal mutuo acordo estimarase a avinza en acto de conciliación e o simple allanamento á demanda.3. Nos actos ou contratos en que medie algunha condición, a súa cualificación farase consonte ás prescricións contidas no Código Civil. Se fose suspensiva non se liquidará o imposto ata que esta se cumpra. Se a condición fose resolutoria, esixirase o imposto dende logo, a reserva de facer a oportuna devolución en caso de que a condición chegara a cumprirse, seguindo a regra do apartado 1 anterior. Artigo 12.º.–Normas de xestión.1. Os suxeitos pasivos virán obrigados a presentar ante a Deputación Provincial da Coruña, autoliquidación por medio do modelo determinado por dita entidade. En dito documento o declarante fará constar tódolos elementos da relación tributaria que sexan necesarios para efectuar a liquidación e realizará a mesma.2. Dita autoliquidación deberá ser realizada nos seguintes prazos a contar dende a data na que se produza o devengo do imposto: a) Cando se trate de actos intervivos, o prazo será de trinta días hábiles. b) Cando se trate de actos por causa de morte, o prazo será de seis meses prorrogables ata un ano a solicitude do suxeito pasivo. A solicitude deberá expresar os bens da herdanza do causante, dos que a súa transmisión estea suxeita a este imposto, e a identificación dos suxeitos pasivos, expresando o seu nome, domicilio e NIF. No caso de non ser resolta a solicitude de prórroga no prazo dun mes, a contar dende a súa presentación, entenderase concedida por silencio administrativo.3. Á declaración acompañarase o documento no que consten os actos ou contratos que orixinan a imposición.4. Simultaneamente á presentación do impreso, o suxeito pasivo ingresará o importe da cota do imposto resultante dela. Esta autoliquidación terá a consideración de liquidación provisional en tanto que pola Deputación non se comprobe que esta se efectuou mediante a aplicación correcta das normas reguladoras do imposto e sen que se atribúan valores, bases ou cotas diferentes das resultantes de ditas normas.5. Nos supostos nos que os terreos, aínda sendo de natureza urbana ou integrado nun ben de características especiais, no momento do devengo do imposto, non teñan fixado valor catastral, o suxeito pasivo non estará obrigado a presentar autoliquidación, senón que, nos prazos establecidos no punto 2 deste artigo presentará a correspondente declaración cos datos relativos a transmisión, procedendo a Administración, no momento en que se fixe o valor catastral, a practicar la liquidación referida ao momento do devengo e a notificala ao suxeito pasivo. Artigo 13.º.–Obriga de colaboración.1. Con independencia do disposto no artigo anterior e do establecido no artigo 8 do Real decreto lexislativo 2/2004, do 5 de marzo, e no artigo 93 da Lei xeral tributaria, están igualmente obrigados a comunicarlle á Deputación Provincial a realización do feito impoñible nos mesmos prazos que os suxeitos pasivos: a) Nos supostos previstos na letra a) do artigo 5.º desta ordenanza, sempre que se producirá por negocio xurídico entre vivos, o donante ou a persoa que constitúa ou transmita o dereito real de que se trate. b) Nos supostos previstos na letra b) de dito artigo, o adquirinte ou a persoa a favor da cal se constitúa ou transmita o dereito real de que se trate.2. Así mesmo, os notarios estarán obrigados a remitir á Deputación Provincial, dentro da primeira quincena de cada trimestre, relación ou índice comprensivo de tódolos documentos por eles autorizados no trimestre anterior que conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos que lles foran presentados para recoñecemento ou lexitimación de firmas. Na relación o índice que remitan os notarios á Deputación, estes deberán facer constar a referencia catastral dos bens inmobles cando dita referencia se corresponda cos que sexan obxecto de transmisión. Artigo 14.º.–Inspección e recadación. A inspección e recadación deste imposto serán realizadas de acordo co previñido na Lei xeral tributaria e demais disposicións reguladoras da materia. Artigo 15.º.–Infraccións e sancións. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei xeral tributaria e nas demais disposicións sobre a materia. Disposición final A presente Ordenanza Fiscal será de aplicación a partir do día seguinte á súa publicación integra no Boletín Oficial da Provincia, permanecendo en vigor ata súa modificación ou derrogación expresa.» Cambre, a 24 de maio de 2022. A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta